Հրաչյա Պապինյան

**Հրաչյա Անուշավանի Պապինյան** (հունվարի 27, 1961, Հագվի, Թումանյանի շրջան, ՀԽՍՀ, ԽՍՀՄ), հայ լրագրող, ռեժիսոր,  «Անկյուն գումարած 3» հեռուստաընկերության տնօրեն, «Թատերական Լոռի» փառատոնի տնօրեն։

## Կենսագրություն
Ծնվել է 1961 թ. հունվարի 27-ին, Լոռու մարզի Թումանյանի տարածաշրջանի Հագվի գյուղում։ 1983 թվականից Թումանյանի շրջանային մշակույթի տանն աշխատել է մեթոդիստ, 1988 թվականից տնօրեն։ 1993 թվականին ընտրվել է Թումանյանի շրջանային խորհրդի գործկոմի մշակույթի բաժնի վարիչ և աշխատել մինչև գործկոմների լուծարումը։ 1997-2003 թթ. աշխատել է որպես Ալավերդու մշակույթի կենտրոնի տնօրեն և 1992 թվականից մինչև օրս կարճատև դադարով հանդիսանում է Ալավերդու քաղաքային թատրոնի գեղարվեստական ղեկավարը։ 1999 թվականին գործընկերոջ հետ հիմնադրել է Ալավերդու «Անկյուն գումարած 3» հեռուստաընկերությունը, եղել գլխավոր խմբագիր և նույն թվականինց զբաղվել է հեռուստալրագրությամբ։ 2000 թվականից համագործակցել է «Ինտերնյուս Հայաստան» կազմակերպության ծրագրերի հետ և ռեպորտաժներ պատրաստել «Ստորակետ», «Դիտակետ», «Խաչմերուկ» ծրագրերի համար, որոնք հեռարձակվել են Հայաստանում, Վրաստանում, Ադրբեջանում և ԱՊՀ երկրներում։ Որոշ տեսանյութեր հեռարձակվել են նաև CNN հեռուստաընկերության եթերում։ 2000-2021 թթ. եղել է Հայաստանի ազգային, այնուհետև Հայաստանի հանրային հեռուստաընկերության լրատվական ծրագրի Լոռու մարզի սեփական թղթակից։ 2003-2013 թթ.վարել է Հայաստանի հանրային հեռուստաընկերության «Կարծիք» հաղորդաշարը, եղել լրագրող, սցենարիստ և ռեժիսոր։ 1989 թ.-ից անընդմեջ հանդիսանում է «Թատերական Լոռի» փառատոնի տնօրեն։ 2009 թ. հեղինակել է «Պղնձե քաղաքի պատմությունը» գիրքը-ալբոմը, որը երկար տարիներ Ալավերդում իր կողմից կատարված ժողովրդագրական հետազոտությունների արդյունք է և պատմում է Ալավերդում պղնձարտադրության 240 տարվա մասին։

## Բեմադրություններ
Թումանյանի շրջանային ժողովրդական թատրոն
*Շվարց, Գաբբե «Մոխրոտը»
*Վասիլի Շուկշինի «Փեսաս մի բեռ ցախ գողացավ»
*Շաքարյան «Օջախի տերը»

Ալավերդու քաղաքային թատրոն
*Բոմարշե «Ֆիգարոյի ամուսնությունը»
*Ֆիլիպո «Ուրվականները»
*Կասոնա «Ծառերը կանգնած են մահանում»
*Այվազյան «Դիպլիպիտո»
*Անանյան «Ամոթ է, խելքի եկեք»
*Լուի Վերնեյ «Հեղինեի առևանգումը»
*Սարտր «Դռնփակ»
*Ռազումովսկայա «Անհող այգի
*Դավթյան «Ռեքվիեմ»
*Մաքսիմով «Շտապ հարկավոր է հինգ հազար եվրո» 
*Ֆիգեյրետո «Դոն Ժուան» և այլն


Հեղինակ է բազմաթիվ տեսաֆիլմերի, որոնք պատմում են մեր մշակույթի մեծերի, աշխարհի տարբեր անկյուններում գտնվող հայկական գաղթօջախների և այլնի մասին։

## Պարգևներ
*2024 թվականին «Վալլեքս» խմբի ընկերություններում երկարամյա անձնվեր աշխատանքի համար «Անկյուն+3» հեռուստաընկերության 25-ամյակի առթիվ Վալերի Մեջլումյանի կողմից պարգևատրվել է «Վալլեքս» խմբի «Փիրուզե խաչ» շքանշանով։
*2012 թվականին Ռազումովսկայայի «Անհող այգի» ներկայացաման բեմադրության համար Հանրապետական փառատոնի դափնեկրի կոչման և առաջին մրցանակին։ Արժանացել է նաև այլ փառատոների դափնեկրի կոչման։
*2011 թվականին Հայաստանի Հանրապետության անկախության 20-րդ տարեդարձի առթիվ Հայաստանի նախագահ Սերժ Սարգսյանի կողմից պարգևատրել է Մովսես Խորենացու մեդալով որպես Ալավերդու մշակույթի տան գեղարվեստական ղեկավար
*ՀՀ ազգային ժողովի պատվոգրով (2018)
*ՀՀ մշակույթի նախարարության ոսկե մեդալ (2014)
*ՀԹԳՄ ոսկե մեդալև գերատեսչական այլ պարգևներ
*1987 թվականին Շուկշինի «Փեսաս մի բեռ ցախ գողացավ» ներկայացման համար արժանացել է Համամիութենական փառատոնի դափնեկրի կոչման։

## Լրագրողական մրցանակներ
*«Հեռանե»-2003
*«Ոսկե կարաս»-2006
*«Ինտերնյուս Հայաստանի» կազմակերպած լրագրողական տարբեր մրցույթների հաղթող 1999-2005 թթ.
*2004 և 2005 թվականներին երկու տարի անըդմեջ ստացել է ԵԱՀԿ Երևանյան գրասենյակի կազմակերպած բնապահպանական լրագրողական մրցույթների գլխավոր մրցանակները
*2012 թվականին տեղական ինքնակառավարման համակարգի ներդրման 15-ամյակի կապակցությամբ հայտարարված տեսաֆիլմերի մրցույթի գրան-պրի
*2019 թվականին ստացել է Երևանի Մամուլի ակումբի ամենամյա մրցանակ՝ Մարզային իրադարաձությունների օպերատիվ լուսաբանման համար

## Արտաքին հղումներ
*«Պղնձե քաղաքի պատմությունը», Անտարես, Երևան -2010 թ
*Մեկնարկել է «Թատերական Լոռի» փառատոնը
*«Ա1+»-Ի ԼՐԱԳՐՈՂ ՌՈՒԶԱՆ ԱՄԻՐՋԱՆՅԱՆԸ` ԵՐԿՐՈՐԴ ՄՐՑԱՆԱԿԱԿԻՐ
*Ամփոփվել է Միջհամայնքային մշակութային I-ին ցուցահանդես /մարզային«ArtExpo»/-ի և մրցույթ-փառատոնի արդյունքները

## Ծանոթագրություններ

Կատեգորիա:Մովսես Խորենացու մեդալակիրներ
Կատեգորիա:Հայ լրագրողներ
Կատեգորիա:Հայ կինոռեժիսորներ
Կատեգորիա:Հայ ռեժիսորներ